
Parlamentul României

Camera Deputaţilor
Comisia pentru apărare, ordine                                        Bucureşti, 08.09.2004                                                                                  

publică şi siguranţă naţională                                           P.L.X - 464/2004
Nr.32/481/2004

RAPORT

asupra proiectului de Lege pentru modificarea şi completarea                Legii nr. 257/2001 privind modul de acţiune împotriva aeronavelor 

care utilizează neautorizat spaţiul aerian al României

1. În conformitate cu prevederile art. 89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr. 23/2003, Comisia pentru apărare, ordine publică şi siguranţă naţională a fost sesizată spre dezbatere şi avizare în fond, în procedură obişnuită, cu proiectul de Lege pentru modificarea şi completarea Legii nr. 257/2001 privind modul de acţiune împotriva aeronavelor care utilizează neautorizat spaţiul aerian al României, trimis cu adresa nr. P.L. X - 464 din 30 august 2004  şi înregistrat sub nr. 32/481 din                31 august 2004.

Consiliul Legislativ, cu nr. 1029/15.06.2004, a avizat favorabil acest proiectul de lege, cu unele observaţii şi propuneri.

Comisia juridică, de disciplină şi imunităţi, cu nr. 31/757 din 02.09.2004 a avizat favorabil acest proiect de lege în forma prezentată de iniţiator. 

Prin amendarea acestui act normativ se creează cadrul juridic pentru cooperarea forţelor aeriene române cu cele ale NATO, în combaterea aeronavelor care utilizează neautorizat spaţiului arian.

2. Proiectul de lege face parte din categoria legilor organice şi se adoptă în conformitate cu art. 76 alin. (1) din Constituţia României.

Potrivit art. 51 şi 52 din Regulamentul Camerei Deputaţilor, la lucrările comisiei au participat, în calitate de invitaţi, domnul cpt.c-dor. Florentin Brătulescu, ofiţer specialist şi doamna mr. Daniela Răducanu - consilier juridic, reprezentanţi ai MApN.

3. La lucrări au fost prezenţi un număr de    deputaţi, din totalul de 27 membri ai comisiei.

4. Proiectul de lege, potrivit art. 75 alineatele (1) şi (3)  din Constituţia României şi art. 86 din Regulamentul Camerei Deputaţilor, este de competenţa decizională a Senatului.


În urma dezbaterii, în şedinţa din 8 septembrie 2004, cu unanimitate de voturi pentru, comisia a hotărât să supună proiectul de Lege pentru modificarea şi completarea Legii nr. 257/2001 privind modul de acţiune împotriva aeronavelor care utilizează neautorizat spaţiul aerian al României, Plenului Camerei Deputaţilor spre dezbatere şi adoptare, în forma prezentată de Guvern.
 PREŞEDINTE,

Răzvan IONESCU

Red. consult. Roxana Rus 

        s.c. Anca Barb 

Către,

BIROUL PERMANENT AL

CAMEREI DEPUTAŢILOR

Vă înaintăm, alăturat, RAPORTUL asupra proiectului de Lege pentru modificarea şi completarea Legii nr. 257/2001 privind modul de acţiune împotriva aeronavelor care utilizează neautorizat spaţiul aerian al României, trimis cu adresa nr. P.L. X - 464 din 30 august 2004  şi înregistrat sub nr. 32/481 din 31 august 2004.


În raport de obiectul şi conţinutul său, proiectul de lege face parte din categoria legilor organice.

 PREŞEDINTE,

Răzvan IONESCU

